laion/Wikipedia-Exotic huggingface dataset:
Biopolümeerid

Biopolümeerid on elusorganismides tekkivad polümeerid, nagu polüsahhariidid (tselluloos, tärklis). Mitmed biopolümeerid, nt valgud ja nukleiinhapped, on keemiliselt polükondensaadid. Biopolümeerid võivad moodustada ka komplekse (biopolümeer-kompleksid): lipoproteiidid, nukleoproteiidid, glükoproteiidid või lipopolüsahhariidid. Biopolümeerid lagunevad bioloogilises aineringes. Seega on biopolümeerid ühtlasi biolagunevad polümeerid. Biolagunevad polümeerid Polükondensaadid Biopolüsahhariidid
Stipendium

Stipendium on rahaline toetus õpilasele, üliõpilasele või näiteks kunstnikule, et toetada tema hariduslikku või kunstilist tegevust. Stipendiumi saajat nimetatakse stipendiaadiks. Eestis on seaduse järgi õigus saada stipendiumi: töötul, kes osaleb vähemalt 40 tundi kestval tööturukoolitusel, tööpraktikas või tööharjutuses, mille on korraldanud Tööturuamet; loovisikul, kellele maksab stipendiumi loomeliit või kultuurikapital loometegevuseks ning sellega seotud täiendusõppeks;, sportlasel, kes saab riiklikku spordistipendiumi sportlike tipptulemuste stimuleerimiseks;. õpilasel ja üliõpilasel vastavalt õppetoetuste ja õppelaenu seadusele jt Tulumaksuseadus § 19. lg. 7 Tööturuteenuste ja -toetuste seadus Loovisikute ja loomeliitude seadus Eesti kultuurikapitali seadus Riiklike spordistipendiumide ja -preemiate määramise tingimused ja kord Õppetoetuste ja õppelaenu seadus
Desoksüribonukleotiidid

Desoksüribonukleotiidid on keeruka struktuuriga orgaanilised molekulid, mis moodustuvad kolme keemilise ühendi – lämmastikaluse, desoksüriboosi ja fosfaatrühma – liitumisel. Desoksüribonukleotiidide hulka kuuluvad dAMP, dGMP, dTMP ja dCMP. Ain Heinaru. "Geneetika", Tartu ülikooli kirjastus, 2012 Ain Heinaru "Geneetika", 2012
Melbourne shuffle

Melbourne shuffle on tants, mis loodi 1980. aastate lõpus Austraalias Melbourne'is. 1980. aastate algus: vähetuntud klubides tantsides loodi üsna juhuslikult esimesed Melbeni sammud. 1980. aastate lõpp / 1990. aastate algus: Melbourne shuffle hakkas omaette tantsuna esile kerkima, hõlmates varasemate tantsustiilidega võrreldes aina rohkem käteliigutusi. Tekno- ja rokkmuusika asendusid tasapisi trance'i ja house'iga. 1990. aastate keskpaik/lõpp: tantsustiili populaarsuse suurenedes kasvab ka isetehtud tantsuvideote hulk tolle aja stiilinäidete kohta. Sellel tantsul on palju variatsioone, kuid tüüpiline kand-ja-varvas-liikumine säilis põhiliigutusena ja sellest tuletati tantsu nimi “Melbourne shuffle”. 2006. aastal hakkasid selle tantsustiili viljelejad postitama suurel hulgal videoid portaali YouTube. Videod hõlmasid enamjaolt tantsijate endi koostatud kombinatsioone ja liigutusi, mis mõeldi põhisammudele juurde. Videod võimaldasid ennast näidata ja teistelt õppida. 2009. aastal palus saksa muusik Scooter esineda Melbourne shuffle'iga Scooteri singli "J'adore Hardcore" videovõtetel kahel vanameistril Pae'l & Sarah'l. Melbourne shuffle’i riietusse kuuluvad hoodie, phatt pantsid ja suspendersid. Hoodie on sügava kapuutsiga pusa, phatt pantsid ehk phattsid on eriti laiade jala-avadega ja värviliste helkuritega disainitud tantsupüksid ning suspendersid ehk eesti keelde mugandatuna "suspenderid" on värviliste helkuritega kaunistatud traksid. Pärast Melbourne shuffle'i levimist maailma muudesse paikadesse asutati Malaisias ka üks reiviriietusele spetsialiseerunud firma Heatwave, mis ka Melbeni riietust valmistas. Melbourne shuffle kui tants põhineb enamasti muusika järgi rütmilisel jalgade liigutamisel. Kogenud tantsijatel on tippvormi saavutamiseks kulunud aastaid. Pealtvaatajale jääb tantsijast mulje, nagu hõljuks ta mööda tantsupõrandat. Melbourne shuffle on jagunenud kaheks põhistiiliks – OldSchool ja Stomp ehk Hardstyle Shuffle. Põhilised liigutused on keerutused, T-step ehk T-kõnd ja Running Man ehk "jooksev mees", kuid nende liigustuga ei piirduta, sest neid mõeldakse pidevalt juurde. Näiteks mõeldi välja tagurpidi Running Man. Viimased 20 aastat ei huvitunud sellest keegi seni, kuni YouTube'i ja muudesse portaalidesse hakati postitama selle tantsuga videoid. Tasapisi nende populaarsus kasvas ja varsti oli põhjust hakata tegema ka tantsu õppevideoid. Melbourne shuffle (old school) on põhiliselt T-step kombineerituna breaksi liigustega, kuid Hardstyle shuffle's kasutatakse põhiliselt Running Mani. Hardstyle on agressiivsem, tantsitakse kiirema muusika saatel ja visuaalselt jätab tants jalgade vastu maad tagumise mulje. "Scooter - J'adore Hardcore" Muusikavideo, kus Pae ja Sarah Melbourne shuffle'it tantsisid.
Christian Pollas

Christian Pollas on prantsuse astronoom. Ta on avastanud paarkümmend asteroidi, mõned koos Eric Elstiga. Tuntumad on Aten-tüüpi asteroid (65679) 1989 UQ, Apollo-tüüpi asteroid 4179 Toutatis ja Amor-tüüpi asteroid (9950) 1990 VB.
Magnus von Baer

Magnus Johann von Baer, ametlikult Magnus Johann Baer Edler von Huthorn (vene keeles Магнус фон Бэр) (27. mai (ukj 7. juuni) 1765 Piibe mõis – 31. august (vkj 19. august) 1825 Königsberg, Ida-Preisimaa) oli baltisaksa põllumees ja rüütelkonnategelane, Karl Ernst von Baeri isa. Põlvnes Eestimaa aadlisuguvõsast. Tema isa oli Lasila, Piibe, Selli, Sutlema ja Kiidjärve mõisnik Heinrich Johann Baer Edler von Huthorn (1723–maeti 1776), ema Nursi mõisast pärit Anna Louise von Freymann (1734–1814). Hariduse omandas Erlangeni ülikoolis, kus ta immatrikuleeriti 1783. aastal. Naasis pärast ülikoolistuudiumi lõppu 1785. aasta suvel Eestimaale. Järgnevalt astus Venemaa keisririigi sõjaväeteenistusse, kus teenis välja alamporutšiku auastme. Pärast sõjaväest erruminekut oli tegev Eestimaa rüütelkonna teenistuses. Valiti meeskohtu assessoriks, kellena oli 1802. aasta talurahvakorralduse komisjoni liige. Hiljem oli meeskohtunik. Aastatel 1815−1818 oli ta ühe ametiaja Eestimaa rüütelkonna peamees, seejärel oli kuni surmani Eestimaa maanõunik. 1787. aastal päris pärast isa surma emale langenud Piibe ja Selli mõisad. Viimase pantis ta küll 1788. aastal ära, kuid sai pandilepingu lõppedes tagasi. Kuni 1787. aastani oli ta koos ema ja vanema vennaga Kiidjärve mõisa omanik. Aastatel 1794−1798 kuulus talle Liivimaal Visusti pandimõis. Land-Rolle des Ehstländischen Gouvernements (1818) [3] Abiellus 1787. aastal Vohnja mõisas oma onutütre Juliana Louise von Baeriga (1764–1820). Abielust sündisid: Louise Charlotte (1787–1862); abiellus Karl von Hagmanniga Ludwig Heinrich Magnus (1789–1834), Piibe mõisnik Karl Ernst (1792–1876), maailmakuulus arsti- ja loodusteadlane, Piibe mõisnik Andreas Johann Gustav (1796–1856), alampolkovnik Helene Juliane (1798–1834) Caroline Emilie (1799–1866) Euphrosine Adeline (1806–1879) Baer (Eestimaa aadlisuguvõsa) Lenz, Wilhelm. Deutschebaltisches biographisches Lexikon 1710−1960. Köln-Wien: Böhlau Verlag, 1970, lk 23. Stryk, Leonhard von. Beiträge zur Geschichte der Rittergüter Livlands. Erster Teil. Der ehstnische District. Dresden: Druck von Albanus´schen Buchdruckerei, 1877, lk 183 [1]. Stryk, Leonhard von. Beiträge zur Geschichte der Rittergüter Livlands. Erster Teil. Der ehstnische District. Dresden: Druck von Albanus´schen Buchdruckerei, 1877, lk 67 [2]. Magnus von Baer veebisaidil "BBLD - Baltisches biografisches Lexikon digital" Väljavõte Eestimaa rüütelkonna genealoogilisest käsiraamatust
Nesta Carter

Nesta Carter (sündinud 11. oktoobril 1985) on Jamaica kergejõustiklane, 100 ja 200 m jooksja. Carter osales 2004. aastal Grossetos juunioride MM-il 200 m jooksus ja sai eeljooksus aja 21,24, kuid edasi ei kvalifitseerunud. 2007. aasta maailmameistrivõistlustel Ōsakas sai Carter 100 m eeljooksus aja 10,28 ja veerandfinaali ei pääsenud. Samas oli ta osaline Jamaica võistkonnas 4×100 m teatejooksu hõbemedali võidus. 2008. aasta OM-il Pekingis jooksis Carter avavahetust Jamaica võistkonnas 4×100 m teatejooksus. Jamaica võitis olümpiakulla uue maailmarekordiga 37,10. Samal aastal oli ta teine IAAF-i finaalvõistlustel tulemusega 10,07. Doha sisemaailmameistrivõistlustel 2010. aastal sai ta 60 meetri jooksus seitsmenda koha ajaga 6,72. Taegu maailmameistrivõistlustel oli ta 100 meetri jooksus seitsmes. Samadel võistlustel jooksis ta esikoha võitnud ja maailmarekordi püstitanud (37,04) Jamaica teatemeeskonna avavahetust. Istanbuli sisemaailmameistrivõistlustel 2012. aastal saavutas Carter 60 meetri jooksus teise koha ajaga 6,54. Londoni olümpiamängudel jooksis ta Jamaica teatemeeskonna avavahetust, kes võitis kulla maailmarekordilise ajaga 36,84. Carter võitis Moskva maailmameistrivõistlustel 2013. aastal 100 meetri jooksus pronksmedali ajaga 9,95 ja ta jooksis kuldmedali võitnud Jamaica teatemeeskonna avavahetust. 2014. aasta sisemaailmameistrivõistlustel Sopotis oli ta 60 meetri jooksus seitsmes. 2015. aasta maailmameistrivõistlustel Pekingis võitis ta 4×100 teatejooksus kuldmedali, joostes tavapäraselt esimest vahetust. 25. jaanuaril 2017 kinnitati, et Nesta Carteri 2008. aasta suveolümpiamängude dopinguproov oli positiivne, mistõttu tühistati Jamaica meeskonna tulemus meeste 4×100 meetri teatejooksus ja kuldmedalist jäädi ilma. 2008 Pekingis olümpiavõitja 4×100 m teatejooksus 37,10 (Tulemus tühistati 25. jaanuaril 2017, kuna Carteri dopinguproov osutus järelkontrollis positiivseks) 2012 Londonis olümpiavõitja 4×100 m teatejooksus 36,84 2007 Ōsakas hõbemedal 4×100 m teatejooksus 37,89 2011 Taegus maailmameister 4×100 m teatejooksus 37,04 2013 Moskvas maailmameister 4×100 m teatejooksus 37,36 pronksmedal 100 m jooksus 9,95 2015 Pekingis maailmameister 4×100 m teatejooksus 37,36 2008 Stuttgardis 2. koht 100 m jooksus 10,07 2008 Berliinis 1. koht 100 m jooksus 10,08 2008 Roomas 3. koht 100 m jooksus 10,05 2008 Brüsselis 3. koht 100 m jooksus 10,07 Delfi sport (25.01.2017). "Usain Boltilt võeti 2008. aasta olümpiakuld!". Delfi.ee. Vaadatud 25.01.2017. Nesta Carter Rahvusvahelise Kergejõustikuliidu kodulehel (inglise) Tulemused
Bohemia

Bohemia võib tähendada mitut asja: Bohemia on Čechy (saksa Böhmen, millest on tuletatud ka eesti Böömimaa) ladina- ja ingliskeelne nimetus; Bohemia on asteroidi number 371 nimi; Bohemia on linn Louisiana osariigis USA-s; Bohemia on linn New Yorgi osariigis USA-s; Bohemia on Collegium Carolinumi nimelise ühenduse ajaleht; Bohemia on saksa-tšehhi ajaleht; Bohemia on ajalooajaleht; Bohemia on fiktiivne üliõpilasühendus raamatus "Fool on the hill"; ÖNWB – Bohemia ja ÖNWB – Bohemia II, Austria rongid; Bohemia, USA aurulaev; Bohemia, Minski õlletehas Bohemia on pakistani räppar. Bohémia, pruulikoda Dominikaani Vabariigis
Boden

Boden on mitme koha nimi: Boden on järv Šveitsi, Austria ja Saksamaa piiril. Boden on linn Põhja-Rootsis. Boden on vald Saksamaal Rheinland-Pfalzis Westerwaldi maakonnas. Boden on küla Šveitsis Berni kantonis Guttanneni vallas. Boden on koht Šveitsis Fieschentalis. Boden-Aegerten Adelboden
Rakvere foogtkond

Rakvere foogtkond oli Liivi ordu valitsusüksus (saksa keeles Gebiet). Foogtkond loodi Põhja-Eestisse pärast selle langemist Liivi ordu võimu alla. Ehkki ametlikult kuulus Eestimaa hertsogkond kuni 1346. aastani Taanile, omas ordu seal reaalset võimu juba 1343. aastal. Sellest ajast eksisteeris eraldi valitsusüksusena ka Rakverest juhitud ala, ehkki seda esialgu veel foogtkonnaks ei nimetatud. 1367. aastast on teada esimene ametlikult Rakvere foogti nime kandnud käsknik. Foogtkond piirnes idas Narva ja Vasknarva foogtkondade, lõunas esialgu Põltsamaa foogtkonna, hiljem Viljandi komtuurkonna, edelas Järva foogtkonna ja läänes Tallinna komtuurkonnaga. Lisaks sellele paiknes põhjas Toolse foogtkonna keskus ning selle alasid oli ka Järva ja Rakvere foogtkonna vahel. Foogtkonna eesotsas oli foogt, kelle käes oli piirkonnas kõrgeim sõjaline, kohtu- ja haldusvõim. Lisaks foogtidele on teada ka kaks drosti: Rutger Lüdinghausen-Wulff (ametis 1524–1529) ja Friedrich Sebeke-Kerckerinck (1548–1559), ning üks peamees: Wilhelm von Bönninghausen (1472). Kiriklikult kuulus Rakvere foogtkond Tallinna piiskopkonda, mis erinevalt teistest Vana-Liivimaa vaimulikest territooriumidest kuulus Lundi peapiiskopkonda. 1471. aastal moodustas ordumeister Johann Wolthus von Herse Toolse foogtkonna, mis hõlmas küllaltki väheseid alasid Toolse ordulinnuse ümbruses ning Järvamaal. Peamiselt moodustati see Rakvere foogtkonna aladest. Toolse sadam oli toona üheks olulisemaks Virumaa kaubanduskohaks ja seda nimetati ka Rakvere mereväravaks. Seetõttu oli kahe foogti vahel tavaliselt suhteliselt tihe koostöö. 1558. aastal puhkenud Liivi sõja alguses sai foogtkond rängalt kannatada ja tõenäoliselt sama aasta sügisel langes see venelaste kätte, Rakvere ordulinnus alistus tõenäoliselt ilma vastupanuta. Viimane foogt Gerhard Huyn von Amstenraide pääses küll Tallinna, kuid foogtkonda tal tagasi saada ei õnnestunud. 1561. aastal tunnistasid Põhja-Eesti Harju-Viru rüütelkond, sealhulgas ka endise Rakvere foogtkonna aadlikud Rootsi kuninga ülemvõimu ja sellega võib lugeda foogtkonda lõplikult likvideerituks. Rakvere foogt Rakvere ordulinnus
Šolem Alejchem

Šolem Alejchem (õieti Šolem Rabinovitš; 2. märts 1859 Perejaslav, Poltava kubermang, Venemaa Keisririik – 13. mai 1916 New York, Ameerika Ühendriigid) oli jidišikeelne juudi kirjanik. "Kuuskümmend kuus", tõlkinud Aron Tamarkin, Loomingu Raamatukogu 1959 "Ülemlaul", tõlkinud Kalle Kasemaa, Loomingu Raamatukogu 1987 nr 3 "Piimamees Tevje", tõlkinud Kalle Kasemaa, Loomingu Raamatukogu 1989 nr 14/15 "Marienbad", tõlkinud Anna Verschik, Aviv, 1994.
Värviteraapia

Värviteraapia on alternatiivmeditsiini meetod, mis kasutab värvusi ja valgust inimese füüsilise, emotsionaalse, spirituaalse ja psüühilise tasakaalu saavutamiseks.
Ruby

Ruby tähendab inglise keeles rubiini. Ruby on eesnimi, mida kasutatakse enamasti naisenimena, mõnikord ka mehenimena. Ruby on püstol. Ruby on programmeerimiskeel. Ruby on ka kohanimi: Ruby on asula USA Alaska osariigis. Ruby on mahajäetud asula USA Arizona osariigis. Ruby on mahajäetud asula USA Washingtoni osariigis. Ruby mägi on kihtvulkaan Kanadas. Ruby on Egiptuse laulja. Ruby on ka perekonnanimi, mille kandjate seas on Jack Ruby, Lee Harvey Oswaldi tapja Ruby mäed Ruby Doom
Boden (Guttannen)

Boden (ka: Boden bei (b.) Guttannen) on küla (Weiler) Šveitsis Berni kantonis Oberhasli ringkonnas Guttanneni vallas. Boden asub teel Grimseli kuru juurde. Küla kõrgus on umbes 800 m üle merepinna. Bodenist voolab mägiojana läbi Aare jõgi (Hasliaare). Jõest püütakse forelli. Külas on mineraalide püsinäitus. Enamik eksponaate on pärit suurest kristallilõhest Scheuzerhorni nõlval, mille avastasid Peter ja Andreas von Bergen. Väljapanek asub Peter von Bergeni kodus. 1999. aasta veebruaris oli kolm suurt laviini, mille eest elanikud evakueeriti. Kahjustused olid siiski minimaalsed. Laviinirusud eemaldati karjamaadelt valitsuse toetusel ja vabatahtlike abiga, et lehmadele vajalik rohi saaks kasvada. Rajati uusi betoonist kaitsemüüre. Bodenis oli alates 18. sajandi algusest kool. 1956 ehitati uus koolimaja. 1971 kool suleti ja õpilased saadeti Guttanneni kooli. Koolimajja paigutati lasteaed. Fotod laviini käes kannatanud kinnistutest Foto: Postibuss Bodenis
Humppila

Humppila on küla Soomes Kanta-Häme maakonnas Humppila vallas. Külas elab umbes 1500 inimest. Humppila kirik ehitati aastatel 1920–1921 punasest graniidist ja betoontellistest. Kirik mahutab 600 inimest. 14 registriga oreli on valmistanud Soome esimene orelitehas Kangasalas 1969. aastal. Alexandra Frosterus-Såltini altarimaal kujutab Jeesust Ketsemani aias. Humppilas on raudteejaam Turu–Toijala raudteel. Peatus avati 1876. aastal. Algul oli peatuse nimi Koivisto, see nimetati ümber 1890. aastate lõpul. Algne jaamahoone hävis tulekahjus 1973. aastal, praegune valmis 1983. aastal. 2000. aastal lõpetati jaamahoones piletimüük ning jaamahoone suleti.
Janakkala vald

Janakkala on vald Soomes Lõuna-Soome läänis Kanta-Häme maakonnas. Vallas elab 16 500 inimest ja rahvastiku tihedus on 30,2 in/km². Janakkala naabervallad on Hauho, Hausjärvi, Hämeenlinna linn, Lammi, Loppi, Renko, Riihimäki ja Tuulos. Vallas räägitakse soome keelt. Janakkala sõprusvald Eestis on Kadrina vald. Heinäjoki, Hiisi, Hyvikkälä, Kerkkola, Kernaala, Kiipula, Kiri, Koljala, Leppäkoski, Löyttymäki, Mallinkainen, Melkkola, Napiala, Punkka, Saloinen, Sauvala, Tarinmaa, Tanttala, Tervakoski, Turenki, Uhkoila, Virala, Vähikkälä Ida Aalberg, näitleja Johannes Koskinen, poliitik Area of Finland's municipalities 2023-01-01 Population growth biggest in nearly 70 years Janakkala valla koduleht
Mõttespordi maailmamängud

Esimesed mõttespordi maailmamängud (World Mind Sports Games) peeti 3.–18. oktoobrini 2008 Pekingis. Osalema oodati umbes 3000 sportlast 150 riigist. Võistluste korraldajaks oli IMSA (International Mind Sports Assotiation) koostöös rahvusvaheliste spordialaliitudega. Võisteldi 5 alal: male, kabe, go, bridž ja xiangqi (Hiina male). Kokku jagati välja 35 medalikomplekti. Lisaks mängude ametlikule programmile peeti FMJD korraldamisel kiirkabe maailmameistrivõistlused. Males, kabes ja bridžis tegid kaasa ka Eesti sportlased. Lisaks IMSA korraldatud mängudele peeti ka veel ametliku programmi väliselt FMJD korraldusel kiirkabe (rahvusvahelise kabe) maailmameistrivõistlused. Neid medaleid ei olnud välja pandud korralduskomitee poolt ning neid ei ole arvestatud riikide paremusjärjestuses. ametlik veebileht kabe bridž
Jokioineni vald

Jokioinen on vald Soomes Lõuna-Soome läänis Kanta-Häme maakonnas. Vallas elab 5800 inimest ja rahvastiku tihedus on 32 in/km². Jokioineni naabervallad on Forssa linn, Tammela, Somero, Ypäjä ja Humppila. Vallas räägitakse soome keelt. Vallal on sõprussidemed Suure-Jaani vallaga. Haapaniemi, Jokioinen, Jänhijoki, Kiipu, Lammi, Latovainio, Minkiö, Minkiö raudteejaam, Niemi, Ojainen, Pellilä, Rehtijärvi, Saari, Vaulammi Area of Finland's municipalities 2023-01-01 Population growth biggest in nearly 70 years Välissuhted Suure-Jaani vald Jokioineni valla koduleht
Jokioinen

Jokioinen on asula Soomes Kanta-Häme maakonnas Jokioineni vallas. Asulast voolab läbi Loimijoki. Asulas on algkool (Miinan koulu) ja põhikooli üla-aste (Paanan koulu). Raudteejaam (umbes 1910)
Hirmuste hoiuala

Hirmuste hoiuala asub Hiiu maakonna Kõrgessaare vallas Kõpu poolsaare loodeosas. Hoiuala suuruseks on 38,6 hektarit ja hõlmab Hirmuste küla mosaiikse struktuuriga põllumajanduslikke maid. Ala on nõrgalt lainja reljeefiga. Küla põllud ja kuivemad rohumaad paiknevad glatsiaalsetel kõrgendikel, mida lõuna poolt ümbritsevad mereliiva tasandikud. Külas on valdav traditsiooniline maakasutus – arurohumaad vahelduvad põldude, puisniitude, puiskarjamaade ja metsaga. Alal tervikuna on suur ajaloolis-kultuuriline väärtus. Tegemist on hästisäilinud traditsioonilise külamaastikuga, mida on järjepidevalt kasutatud. Kõik alal esinevad kõrge looduskaitselise väärtusega elupaigad on poollooduslikud kooslused: kuivad lubjarikkad niidud, liigirikkad aruniidud, madalikuniidud, puisniidud ja puiskarjamaad. Hoiuala on kaitse all alates 1. oktoobrist 2005. aastast Vabariigi Valitsuse määrusega. 2008. aasta kevadel kinnitati ka Hirmuste hoiuala kaitsekorralduskava aastateks 2008–2016. Eesti kaitsealade loend
Johann von Rosen

Johann von Rosen (surnud 1605) oli Eestimaa aadlik, Rosen (punaste) suguvõsast. Aastail 1598–1600 oli ta Eestimaa rüütelkonna peamees. Ta oli ka Eestimaa maanõunik. Talle kuulus Roosna mõis. Johann von Rosen oli abielus Gertruda von Brackeliga. Abielust sündisid: Anna von Rosen, abiellus Joachim Berndesiga Robert von Rosen (surnud 1630), Roosna, Vana-Riisipere ja Krabi mõisnik Tütar, abiellus Hans von Delwigiga Väljavõte Eestimaa rüütelkonna genealoogilisest käsiraamatust Väljavõte Liivimaa rüütelkonna genealoogilisest käsiraamatust
Ohtrus

Ohtrus ehk abundants on ökoloogias kvantitatiivne näitaja, mis iseloomustab vaadeldava liigi suhtelist isendite arvu (hulka) ökosüsteemis (proovipunktis), seda kõrvutades teiste liikidega. Ohtrust arvutatakse eriti botaanikas, kus on kasutusel mitmeid skaalasid, näiteks Braun-Blanquet' skaala, harvem kirjeldatakse ohtrust ka veeproovides, põhjaveeproovides jt. Arvukus Frekvents Esinevus
Kõpu-Vaessoo hoiuala

Kõpu-Vaessoo hoiuala asub Hiiu maakonnas Kõrgessaare vallas Kõpu poolsaare keskosas 142 hektaril. Hoiualal asuvad hästisäilinud traditsioonilise külamaastikuga Kõpu, Ojaküla ja Ülendi küla. Poollooduslikest kooslustest on alal eriti kõrge looduskaitselise väärtusega kuivad niidud lubjarikkal mullal, liigirikkad niidud lubjavaesel mullal, puisniidud ja puiskarjamaad. Looduslikest kooslustest kuuluvad siia kuivad nõmmed ja kadastikud. Alal leidub arvukalt arheoloogiamälestisi (kivikalmeid, muinasasulaid ja -põlde jms, kokku 16 riikliku tähtsusega kultuurimälestist ja 31 registreerimata kohaliku tähtsusega kinnismuistist). Ojakülas asub kaks looduskaitsealust üksikobjekti: Põrgukivi ja Suurikpõllu suurkivi. Hoiuala on kaitse all alates 1. oktoobrist 2005 Vabariigi Valitsuse määrusega. 2008. aasta kevadel kinnitati ka Kõpu-Vaessoo hoiuala kaitsekorralduskava aastateks 2008–2016. Eesti kaitsealade loend
Erich Dietrich von Rosen

Erich Dietrich von Rosen (1689–1735) oli Eestimaa aadlik. Erich Dietrich von Rosen sündis Roosna mõisniku Hans von Roseni ja krahvinna Britta Stenbocki pojana. Aastail 1715–1720 oli ta Eestimaa rüütelkonna peamees. Talle kuulus Seli mõis. Erich Dietrich von Rosen abiellus 1732. aastal Patküla (Owerlack) mõisast pärit Ulrika Eleonora von Patkuliga (sünd.1683), kes oli Jürgen von Patkuli (surnud 1706) ja Catharina Elisabeth Freytag von Loringhoveni (a. d. H. Morsel, Livland) tütar, ning lesestunud abieludest Södermanlandi rügemendi ülema Christer Reinhold von Schlippenbachi (surnud 1716) ja Adavere rentnikust Rootsi kapteni Otto Wilhelm von Esseniga (umbes 1675–1726). Rosen (punane) Genealogisches Handbuch der baltischen Ritterschaften, (Schlippenbach: lk.726; Essen: lk.590) Rosenid: Genealogisches Handbuch der baltischen Ritterschaften, Teil 1 Livland, Bd. 2 , Görlitz, 1935, lk.1118-1119
Suureranna hoiuala

Suureranna hoiuala on kaitseala Hiiu maakonnas Kõrgessaare vallas Kõpu poolsaare lõunaosas. Hoiuala pindala on 247 ha. Ala hõlmab Suureranna ja Laasi küla põllumajanduslikke maid. Esineb nii mereliiva tasandikku kui ka vanu rannavalle. Nüüdisrand on liivane ja madal. Külas on valdav traditsiooniline maakasutus – poollooduslikud rohumaad vahelduvad põldude, puiskarjamaade ja metsaga. Rannas on Kõpu poolsaare ainsad rannaniidud, karjatamata aladel valitsevad roostikud. Poollooduslike elupaikade hulka kuuluvad veel liigirikkad aruniidud, nõmmed, madalikuniidud, liigirikkad madalsooniidud ning kadastikud. Alal on teada kolm II kaitsekategooria (rand-orashein, loim-vesipaunikas, värvi-paskhein) ja seitse III kaitsekategooria taimeliiki. Hoiuala on kaitse all alates 1. oktoobrist 2005 Vabariigi Valitsuse määrusega. Kevadel 2008 kinnitati ka Suureranna hoiuala kaitsekorralduskava aastateks 2008–2016. Eesti kaitsealade loend
Põrgukivi

Põrgukivi on looduskaitsealune rändrahn Hiiu maakonnas Kõrgessaare vallas Ojakülas. Põrgukivi mõõtmed on 9 x 4 x 3,5 meetrit; ümbermõõt 26 meetrit[viide?]. Eesti rändrahnude loend Põrgukivi keskkonnaportaalis